Giurgiu (okrug)
Giurgiu (rumunski: Județul Giurgiu) je jedan od 41 okruga Rumunije. Nalazi se na jugu države, unutar historijske regije Muntenije. Prostire se na površini od 3.526 km2 i nakon okruga Ilfov po površini najmanji je okrug u državi. Prema podacima od 31. 10. 2011. godine u njemu je živjelo 265.494 stanovnika i jedan je od okruga s najmanjim brojem stanovnika u Rumuniji. Prosječna gustina od 76 stanovnika po km2 nešto je niža u odnosu na nacionalni prosjek. Glavni i najveći grad je Giurgiu.